ଭୁବନେଶ୍ୱର, ଏପ୍ରିଲ ୨୧(ଲୋକାଲ ୱାୟାର): ରାଜ୍ୟରେ କରୋନା ସଂକ୍ରମଣ ସ୍ଥିତିରେ ପ୍ରଥମ ଥର ପାଇଁ ୩ ଡାକ୍ତର ଓ ୧୯ ନର୍ସଙ୍କୁ କ୍ୱାରେଣ୍ଟାଇନରେ ରହିବାକୁ ନିଦେ୍ର୍ଦଶ ଦିଆଯାଇଥିବା ସରକାର ମଙ୍ଗଳବାର କହିଛନ୍ତି ।
ଯାଜପୁର ଜିଲ୍ଲାରେ ଗତକାଲି କରୋନା ଆକ୍ରାନ୍ତ ଭାବେ ଚିହ୍ନଟ ହୋଇଥିବା ଲୋକମାନଙ୍କ ସଂସ୍ପର୍ଶରେ ଆସିଥିବା ଏହି ଡାକ୍ତର, ନର୍ସ ଓ ଅନ୍ୟ କେତେକ ପାରାମେଡିକ ଷ୍ଟାଫଙ୍କୁ କ୍ୱାରେଣ୍ଟାଇନରେ ପଠାଯାଇଥିବା କହିଛନ୍ତି ଜିଲ୍ଲାପାଳ ରଞ୍ଜନ କୁମାର ଦାସ ।
କରୋନା ଆକ୍ରାନ୍ତଙ୍କୁ କୌଣସି କ୍ୱାରେଣ୍ଟାଇନ ସେଣ୍ଟର କିମ୍ବା ଆଇସୋଲେସନ ୱାର୍ଡରେ ରଖା ନଯାଇ ଜିଲ୍ଲା ହସପିଟାଲରେ ରଖାଯାଇଥିଲା ବୋଲି ଜଣାପଡ଼ିଛି ।
ସେଥିପାଇଁ ସଂକ୍ରମଣ ଯେପରି ଅଧିକ ନ ହେବ ଏବେ ଡାକ୍ତରଖାନାକୁ ବିଶୋଧନ କରିବା ସହ କରୋନା ସଂକ୍ରମିତଙ୍କ ସଂସ୍ପର୍ଶରେ ଆସିଥିବା ସମସ୍ତ କର୍ମଚାରୀଙ୍କୁ କ୍ୱାରେଣ୍ଟାଇନରେ ଯିବାକୁ ନିଦେ୍ର୍ଦଶ ଦିଆଯାଇଥିବା ଜିଲ୍ଲାପାଳ କହିଛନ୍ତି ।
